तालबेहात

तालबेहट (Talbehat) भारत के उत्तर प्रदेश राज्य के ललितपुर ज़िले में स्थित एक नगर व नगरपंचायत है। यह उस ज़िले में तहसील का दर्जा भी रखता है। सन् 2011 में हुई भारत की जनगणना के अनुसार इस तहसील में 169  गांव हैं।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 क़िला 
तालबेहट तहसील में एक क़िला है। यह झाँसी-ललितपुर की चार-लेन राजमार्ग पर स्थित है। इस क़िले से राजा मर्दन सिंह शासन करते थे, जिन्होंने रानी लक्ष्मीबाई के साथ 1857 के प्रथम भारतीय स्वतंत्रता संग्राम में अंग्रेज़ों के विरुद्ध लड़ाई की थी। क़िले में तीन मंदिर हैं, जो अंगद, हनुमान और नरसिंह को समर्पित हैं। क़िला एक बड़ी झील के किनारे पर खड़ा है, जो मानसरोवर कहलाती है। झील में नौकाएँ चलती हैं और अन्य जलक्रीड़ाएँ होती हैं। झील किनारे हज़ारिया महादेव मंदिर भी खड़ा है।

 इन्हें भी देखें 
 ललितपुर ज़िला

 सन्दर्भ 

श्रेणी:ललितपुर ज़िला, उत्तर प्रदेश
श्रेणी:उत्तर प्रदेश के नगर
श्रेणी:ललितपुर की तहसीलें
श्रेणी:ललितपुर ज़िले, उत्तर प्रदेश के नगर